钦定古今图书集成/明伦汇编/官常典/第615卷 > 吴猎
## 钦定古今图书集成/明伦汇编/官常典/第615卷 > 吴猎

按《长沙府志》：“猎，醴陵人。登进士第。刘焞经略广西，辟
准备差遣。除郁林贼。光宗召试，官正字。上疏请觐重
华宫，辞甚切。陈傅良去国，严语挽之。宁宗立，迁校书
郎。谠谕危辞谏移御乱政，驳史浩谥，请张浚配享，请
召义士，保屯兵，输米以备金人。随除秘阁修撰，知江
陵府。金人围襄、德、竟陵，分道夹击，金人遁去。值西土”
告警，充四川安抚制置使兼知成都府抚绥之。嘉定
中，召还，卒，家无馀赀，谥“文定。”蜀人思其政，画像祠之。
初，猎从张栻学，朱熹会栻于潭，猎从之游，充岳麓山
长。有《畏斋文集》、奏议六十卷。